Առյաժմ նաեւ հայտնի չէ` ՎՊ-ն կստուգի՞ մնացած հանքավայրերը շահագործող ընկերությունների գուծունեությունը: Հայկական ընդերքը շահագործող բոլոր կազմակերպություններն էլ իրենց գործունեության ընթացքում բազմաթիվ չարաշահումներ են թույլ տալիս: Մամուլում պարբերաբար կարելի է նման փաստեր պարունակող հրապարակումների հանդիպել: Ժամանակն է նաեւ ստուգել Քաջարանի, Կապանի, Ախթալայի հանքավայրերը շահագործողներին: ՎՊ-ին խորհուրդ ենք տալիս նաեւ ուշադրություն դարձնել այս ընկերությունների կողմից շրջակա միջավայրի աղտոտմանը, նրանց բնապահպանական պարտավորություններին: Պետք է հատկապես ուշադրություն դարձնել այդ ընկերությունների` գործուղումների համար կատարված եւ ներկայացուցչական ծախսերին, ինչպես նաեւ` արտահանվող հանքանյութի բաղադրությանը: